stanford-oval/wikipedia huggingface dataset:
All I Ask of You
הרכב ומילים

בין אנשי הצוות שעבדו על The Phantom of the Opera ניתן למנות את מהנדס ההקלטות מרטין לואן, המנצח מייקל ריד, סטיב פירס בקלרינט וריצ'רד וול בחצוצרה. בראש התזמורת הפילהרמונית המלכותית עמדו לויד ובר ודייוויד קאלן, ואילו את הכיוון המוזיקלי הובילו הרולד פרינס ודייוויד קאדיק. עטיפתו של אלבום המחזמר כוללת רקע שחור, ורד ואת מסכתו הלבנה של פנטום האופרה.
"All I Ask of You" הוא בלדת פסנתר; על פי התווים הרשמיים בהוצאת אלפרד מיוזיק, הבלדה כתובה בסולם של רה-פלאט מז'ור כשהקולות של השניים נעים בין A♭3 ל A♭5. הוא בעל קצב עקבי של 60 פעימות בדקה. הסופר אית'ן מורדן תיאר את הסוגה המוזיקלית של השיר כפופ אופראי וציין את הקול הגבוה אליו הגיעו הזמרים. מבחינה לירית, דמותה של דאי שרה על הרצון שלה לרומנטיקה כשהיא דורשת, "תגיד שאתה אוהב אותי בכל רגע". בתמורה, ראול טוען שהוא יכול למלא את רצונותיה כל עוד היא "תיתן [לו] להיות החופש [שלה]". בהשוואה נוספת לאופרה של פוצ'יני, טען ג'ון סנלסון שמילות השיר מכילות סמליות דומה למוזיקה שנמצאת באופרה "הנערה מן המדבר"; עם זאת, הוא הצהיר שיש כמה הבדלים בין שתי היצירות. אף על פי שהמילים בהם הציגו סמליות רומנטית, סנלסון כתב שיצירתו של פוצ'יני הייתה ארוכה בהרבה.
בשיר מודגש ההבדל בין האהבה והרומנטיקה שמציע הפנטום ב-"The Music of the Night" – אהבה אפלה ומסתורית – לבין האהבה שמציע ראול בשיר זה: אהבה קלילה, מלאת אושר ואור ("Let daylight dry your tears...").
ביקורת והצלחה

הסופר והמוזיקולוג אית'ן מורדן הצהיר שהשיר מכיל "ליריקה מפוארת" וציין לשבח את הביצועים שלו. השיר תואר כאחד הלהיטים הגדולים והמצליחים ביותר מבחינה מסחרית מ"פנטום האופרה" על ידי הצוות ב-Show Music.
"All I Ask of You" זכה להצלחה מסחרית בכמה מדינות ברחבי העולם. בממלכה המאוחדת, הוא הפך לשירו ה-52 של ריצ'רד שדורג בעשירייה הראשונה במצעד הסינגלים הבריטי, בכך שהגיע למקום השלישי ב-4 באוקטובר 1986. הצלחתו הובילה לכך שהוא דורג במקום ה-29 במצעד השנתי של המדינה. מאוחר יותר, ב-1 באוקטובר 1986 קיבל את תואר הכסף על ידי איגוד תעשיית ההקלטות הבריטי (BPI) על מכירות של למעלה מ-250,000 עותקים במדינה. הוא דורג בראש מצעד הסינגלים האירי במשך שבוע אחד. בהמשך, הגיע לאותו המקום במצעד של דרום אפריקה, בעוד שבמצעד הסינגלים האוסטרלי, הגיע למקום ה-24, על פי קנט מיוזיק ריפורט.
רשימת השמעה

| --- | --- |
 תקליט 7 אינץ' "All I Ask of You" –‏ 4:11  "The Phantom of the Opera Overture (Act II)" – (בביצוע התזמורת הפילהרמונית המלכותית) – 2:42:  תקליט 12 אינץ' "All I Ask of You" –‏ 4:11  "The Phantom of the Opera Overture (Act II)" – (בביצוע התזמורת הפילהרמונית המלכותית) – 2:42  "Only You" –‏ 3:37
מיקומי שיא

|   ‏‏‏  מצעדים ודירוגים (1986–1987)> מדינה |   ‏‏‏  מצעדים ודירוגים (1986–1987)> מצעד |   ‏‏‏  מצעדים ודירוגים (1986–1987)> מיקום שיא |   ‏‏‏  מצעדים ודירוגים (1986–1987)>  |
| --- | --- | --- | --- |
|  אוסטרליה | מצעד הסינגלים האוסטרלי | 24 |  |
|  אירלנד | מצעד הסינגלים האירי | 1 |  |
|  ארצות הברית | מצעד השירים הקלאסיים הדיגיטליים | 7 |  |
|  דרום אפריקה | אנטרטיינמנט מוניטורינג אפריקה | 1 |  |
|  הממלכה המאוחדת | מצעד הסינגלים הבריטי | 1 |  |
|  ישראל | המצעד הלועזי השבועי של רשת ג' | 28 |  |
|   ‏‏‏  מצעדי סוף שנה (1986)> מדינה |   ‏‏‏  מצעדי סוף שנה (1986)> מצעד |   ‏‏‏  מצעדי סוף שנה (1986)> מיקום שיא |   ‏‏‏  מצעדי סוף שנה (1986)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 29 |  |
|   ‏‏‏  מצעדי סוף שנה (1987)> מדינה |   ‏‏‏  מצעדי סוף שנה (1987)> מצעד |   ‏‏‏  מצעדי סוף שנה (1987)> מיקום שיא |   ‏‏‏  מצעדי סוף שנה (1987)>  |
| --- | --- | --- | --- |
|  אוסטרליה | מצעד הסינגלים האוסטרלי | 87 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | כסף | 250,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 26 בספטמבר 1986 | תקליט 7 אינץ' • תקליט 12 אינץ' | פולידור |  |
1901

שנת 1901 היא השנה הראשונה במאה ה-20. זוהי שנה רגילה, שאורכה 365 ימים. 1 בינואר 1901 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים

ינואר
1 בינואר – הממלכה המאוחדת העניקה עצמאות לאוסטרליה
22 בינואר – המלכה ויקטוריה הולכת לעולמה בגיל 81 לאחר שמלכה במשך 63 שנים ושבעה חודשים
פברואר
26 בפברואר – הגנרל הבריטי לורד קיצ'נר נועד עם מנהיג הבורים גנרל לואי בותה לשיחה על תנאי השלום
מרץ
6 במרץ – ניסיון התנקשות בקיסר גרמניה, וילהלם השני
17 במרץ – תערוכה בת 71 ציורים של וינסנט ואן-גוך מוצגת בפריז וגורמת לכניסתו לתודעת הציבור, 11 שנים לאחר מותו
מאי
25 במאי – מוקמת קבוצת הכדורגל הארגנטינאית ריבר פלייט
יוני
11 ביוני – ניו זילנד מספחת את איי קוק
12 ביוני – קובה מאשרת את תיקון פלאט, שבו נאלצה להסכים להפוך לשטח חסות אמריקאי
24 ביוני – התערוכה הראשונה של יצירותיו של פבלו פיקאסו נפתחת
יולי
20 ביולי – מרוקו חותמת על הסכם עם צרפת שבו מוכרז גבול מרוקו-אלג'יריה כמושבה צרפתית
24 ביולי – או. הנרי משתחרר מהכלא באוסטין שבטקסס, לאחר שריצה שלוש שנות מאסר בשל מעילה בבנק
אוגוסט
21 באוגוסט – חטיפה של שתי נשים באימפריה העות'מאנית
ספטמבר
2 בספטמבר – ביריד הלאומי במינסוטה משמיע סגן נשיא ארצות הברית דאז, תאודור רוזוולט, את המילים המפורסמות "דבר בנועם ושא מקל גדול"
6 בספטמבר – רצח ויליאם מקינלי: האנרכיסט ליאון צ'ולגוש יורה בנשיא ארצות הברית ויליאם מקינלי בבאפלו שבמדינת ניו יורק. מקינלי מת מפצעיו אחרי 8 ימים
7 בספטמבר – מרד הבוקסרים בסין מסתיים באופן רשמי עם החתימה על פרוטוקול פקינג
אוקטובר
29 באוקטובר – ליאון צ'ולגוש, רוצחו של נשיא ארצות הברית ויליאם מקינלי, מוצא להורג במכות חשמל
דצמבר
10 בדצמבר – פרס נובל מוענק לראשונה, ביום השנה החמישי למותו של אלפרד נובל
12 בדצמבר – גוליילמו מרקוני (Guglielmo Marconi) משדר מסר אלחוטי ראשון, החוצה את האוקיינוס האטלנטי – ובכך פורץ דרך לשידור הרדיו הטראנס-אטלנטי הראשון, בהוכיחו כי קימור כדור הארץ אינו משפיע על גלים אלו
29 בדצמבר – נוסדה הקרן הקיימת לישראל, במטרה לרכוש קרקעות בארץ ישראל ולהכשירן להתיישבות
נפטרו

ינואר
22 בינואר – ויקטוריה, מלכת הממלכה המאוחדת (נולדה ב-1819)
27 בינואר – ג'וזפה ורדי, מלחין איטלקי (נולד ב-1813)
פברואר
28 בפברואר – ויליאם אברטס, פוליטיקאי אמריקני (נולד ב-1818)
מרץ
13 במרץ – בנג'מין הריסון, נשיאה ה-23 של ארצות הברית (נולד ב-1833)
יולי
7 ביולי – יוהנה ספירי, סופרת שווייצרית, ידועה בשל ספרה היידי בת ההרים (נולדה ב-1827)
אוגוסט
5 באוגוסט – ויקטוריה, הנסיכה המלכותית, רעייתו של פרידריך השלישי, קיסר גרמניה (נולדה ב-1840)
ספטמבר
9 בספטמבר – אנרי דה טולוז-לוטרק, צייר צרפתי (נולד ב-1864)
14 בספטמבר – ויליאם מקינלי, נשיא ארצות הברית (נולד ב-1843)
אוקטובר
29 באוקטובר – ליאון צ'ולגוש, רוצחו של ויליאם מקינלי (נולד ב-1873)
ראו גם

1901 במוזיקה‎
1901 במדע‎
1901 בקולנוע‎
1901 בספורט‎
ילידי 1901‎
נפטרים ב-1901‎
רצח ויליאם מקינלי: האנרכיסט ליאון צ'ולגוש יורה בנשיא ארצות הברית ויליאם מקינלי בבאפלו, ניו יורק. מקינלי מת מפצעיו אחרי 8 ימים.
דוד מרכוס
ויקטוריה, מלכת הממלכה המאוחדת
367

שנת 367 היא השנה ה-67 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 367 ניתן לה בדיעבד.
כל התאריכים שלהלן הם לפי הלוח היוליאני.
אירועים

קרב שטרסבורג - אימפריה הרומית ניצחה בקרב נגד האלמנים והם עוזבים את אזור הריין.
קרב סוליצינום - אימפריה הרומית ניצחה בקרב נוסף נגד האלמנים.
פלישה סקוטית לבריטניה.
ראו גם

ילידי 367‎
נפטרים ב-367‎
Care Package

Care Package הוא אלבום האוסף הראשון של הראפר הקנדי דרייק. האלבום יצא לאור ב-2 באוגוסט 2019 דרך חברות התקליטים OVO סאונד וריפבליק רקורדס. האלבום כולל שירים שפורסמו בין השנים 2010 ו-2016, שלא היו זמינים תחילה לרכישה או לשמיעה דרך שירותי הזרמת המוזיקה.
רשימת השמעה

| Care Package> מס' | Care Package> שם | Care Package> משך | Care Package>  | Care Package>  | Care Package>  | Care Package>  | Care Package>  | Care Package>  | Care Package>  |
| --- | --- | --- | --- | --- | --- | --- | --- | --- | --- |
| 1. | Dreams Money Can Buy  | 4:13 |  |  |  |  |  |  |  |
| 2. | The Motion  | 4:00 |  |  |  |  |  |  |  |
| 3. | How Bout Now  | 3:55 |  |  |  |  |  |  |  |
| 4. | Trust Issues  | 4:41 |  |  |  |  |  |  |  |
| 5. | Days in the East  | 5:53 |  |  |  |  |  |  |  |
| 6. | Draft Day  | 4:26 |  |  |  |  |  |  |  |
| 7. | 4pm in Calabasas  | 4:00 |  |  |  |  |  |  |  |
| 8. | 5 Am in Toronto  | 3:25 |  |  |  |  |  |  |  |
| 9. | I Get Lonely  | 4:13 |  |  |  |  |  |  |  |
| 10. | My Side  | 4:54 |  |  |  |  |  |  |  |
| 11. | Jodeci Freestyle (בהשתתפות ג'יי קול)   | 4:14 |  |  |  |  |  |  |  |
| 12. | Club Paradise  | 4:43 |  |  |  |  |  |  |  |
| 13. | Free Spirit (בהשתתפות ריק רוס)   | 4:12 |  |  |  |  |  |  |  |
| 14. | Heat of the Moment  | 5:43 |  |  |  |  |  |  |  |
| 15. | Girls Love Beyoncé (בהשתתפות ג'יימס פונטלרוי)   | 3:45 |  |  |  |  |  |  |  |
| 16. | Paris Morton Music  | 4:11 |  |  |  |  |  |  |  |
| 17. | Can I  | 3:09 |  |  |  |  |  |  |  |
| משך כולל: | משך כולל: | 73:37 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 48 |
|  אוסטרליה | מצעד האלבומים האוסטרלי | 7 |
|  איטליה | מצעד האלבומים האיטלקי | 74 |
|  אירלנד | מצעד האלבומים האירי | 7 |
|  ארצות הברית | בילבורד 200 | 1 |
|  ארצות הברית | Top R&B/Hip-Hop Albums | 1 |
|  גרמניה | GfK – טופ 100 | 54 |
|  דנמרק | היטליסטן | 11 |
|  הולנד | מצעד 100 האלבומים ההולנדיים | 8 |
|  הממלכה המאוחדת | מצעד האלבומים הבריטי | 4 |
|  הממלכה המאוחדת | R&B Albums | 1 |
|  ולוניה | אולטראטופ 40 | 67 |
|  ליטא | AGATA | 30 |
|  נורווגיה | VG-lista | 11 |
|  ניו זילנד | המצעד הניו זילנדי הרשמי | 13 |
|  סקוטלנד | מצעד האלבומים הסקוטי | 75 |
|  פלנדריה | אולטראטופ 50 | 21 |
|  צרפת | SNEP | 54 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 53 |
|  שווייץ | המצעד השווייצרי | 24 |
Careful with That Axe, Eugene

"Careful with That Axe, Eugene" (בעברית: "זהירות עם הגרזן הזה, יוג'ין") הוא קטע אינסטרומנטלי של להקת הרוק הבריטית פינק פלויד. השיר הוקלט בנובמבר 1968 ויצא כבי-סייד לסינגל "Point Me at the Sky", ונכלל באלבום האוסף Relics משנת 1971. השיר הוקלט מחדש עבור הסרט נקודת זבריצקי משנת 1970, ששמו שונה ל-"Come In Number 51, Your Time Is Up".
השיר הפך לשיר אהוב בהופעות החיות של פינק פלויד. את הגרסאות החיות ניתן למצוא במהדורות שונות, כגון החצי החי של האלבום הכפול Ummagumma ובסרט Pink Floyd: Live at Pompeii. השיר בוצע באופן ספורדי לאחר 1973, עם הופעה חד-פעמית אחרונה בשנת 1977. גרסאות שונות, הקלטות חיות והקלטות אולפן, שוחררו כחלק מהמארז The Early Years 1965–1972 משנת 2016.
הלחנה והקלטה

פינק פלויד ניסו לראשונה להקליט את היצירה באולפן בלוס אנג'לס ב-22 באוגוסט 1968, אך הדבר הניב רק קטע אינסטרומנטלי בסיסי והסשן נזנח. הניסיון השני נעשה באולפני אבי רוד, בסשן אחד בן שלוש שעות ב-4 בנובמבר והופק על ידי נורמן סמית'. השיר נוצר כחלק מהרצון של פינק פלויד להמשיך הלאה מהשירים המוקדמים שכתב סיד בארט ולהפיק מוזיקה חדשה, מה שהוסיף טווח דינמי מתקדם יותר בהשוואה לשיר פופ טיפוסי, אם כי המתופף ניק מייסון הודה מאוחר יותר שזה היה פשוט "שקט, חזק, שקט, חזק שוב". לכותרת אין משמעות ספציפית; הקלידן ריצ'רד רייט הסביר: "לעיתים קרובות אנחנו בוחרים שמות שאין להם שום קשר לשירים".
קרדיטים

רוג'ר ווטרס - גיטרה בס, שירה
דייוויד גילמור - גיטרה, שירה
ריצ'רד רייט - אורגן האמונד, ויברפון (גרסת אולפן), אורגן פרפיסה (גרסה חיה)
ניק מייסון - תופים
364

שנת 364 היא השנה ה-64 במאה ה-4. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 364 ניתן לה בדיעבד.
כל התאריכים שלהלן הם לפי הלוח היוליאני.
נפטרו

17 בפברואר – יוביאנוס, קיסר רומא (נולד ב-332)
ראו גם

ילידי 364‎
נפטרים ב-364‎
DVD

ערך זה עוסק במכשיר בהבחנה סטנדרטית. אם התכוונתם למכשיר בהבחנה גבוהה, ראו .
לוגו DVD
תקליטור DVD
DVD הוא תקליטור שהמידע בו מאוחסן בצפיפות גבוהה במיוחד, דבר המאפשר לאחסן על-גביו מידע דיגיטלי רב יחסית לטכנולוגיות שקדמו לו. למשך כמה שנים בין העשור הראשון לשני של המאה העשרים ואחת, שימש ככלי הפופולרי ביותר להעברת מידע.
היסטוריה

התקליטורים והנגנים הראשונים הופיעו לראשונה ב-1996 ביפן וב-1997 בארצות הברית. בשנת 2005, שנים בודדות לאחר הופעתו, הפך ה-DVD לאמצעי האחסון הפופולרי ביותר.
קיימים תקליטורי DVD בפורמטים שונים; כמות המידע שניתן לאחסן על-גבם נעה בין 4.7 ג'יגהבייט ו-17 ג'יגהבייט. לשם השוואה, על תקליטור CD-ROM ניתן לאחסן לכל היותר 0.9 ג'יגהבייט.
עם המצאת ה-DVD ניתן לו שם זה כראשי תיבות באנגלית של Digital Video Disc ("תקליטור וידאו סיפרתי"). במשך הזמן הוחלט שראשי התיבות יציינו Digital Versatile Disc ("תקליטור סיפרתי רב-שימושי") כדי לא לרמוז ש-DVD משמש לסרטים בלבד. היות שלא הושגה הסכמה באשר לראשי התיבות הנכונים, והנושא היה שנוי במחלוקת במשך מספר שנים, הוחלט באופן רשמי כי השם DVD לא יהווה ראשי תיבות כלשהן.
קיימים נגני DVD אותם יש לחבר למחשב ונגנים העומדים בפני עצמם, אותם יש לחבר למכשיר הטלוויזיה או לצג. בדומה לנגני תקליטורים (מכשירי קומפקט דיסק), נגני DVD אינם מסוגלים להגביר בעצמם את עוצמת הקול; לא ניתן לחבר אליהם רמקולים באופן ישיר, ויש לעשות זאת דרך מגבר. כל מכשירי ה-DVD מסוגלים לנגן גם תקליטורי אודיו או CD-ROM. רוב מכשירי ה-DVD שיוצרו אחרי שנת 2000 מסוגלים לקרוא קובצי קול דחוסים בפורמט MP3 המוקלטים על-גבי תקליטורי DVD או CD-ROM.
ה-DVD משמש בעיקר בשני תחומים: הפצת תוכנה והפצת סרטים.
לפני המצאתו נאלצו יצרניות משחקי מחשב לוותר על מרבית יכולות המולטימדיה הנפוצות במשחקים של ימינו (סרטים וקול באיכות גבוהה, בעיקר). אפשרות נוספת הייתה להפיץ משחקים על-גבי תקליטורים רבים (המשחק פנטזמגוריה, למשל, נמכר על-גבי שבעה תקליטורי CD-ROM), אפשרות יקרה ולא נוחה. המצאת ה-DVD הביאה לשכלול רב של משחקי המחשב.
עקרון פעולה והנדסה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ה-DVD היא מדיה אופטית המאחסנת מידע באמצעות "צריבה" או חריטה על מצע מיוחד. ה-DVD נקרא באמצעות לייזר דיודה באורך גל של 650 ננומטר, ובאמצעות היסט הקרן, כונן ה-DVD יודע לתרגם את החריטה על פני המשטח שעל הדיסק לביטים (מידע בינארי).
סרטי DVD

בתחום הסרטים חולל ה-DVD מהפכה של ממש. עד להמצאתו היה מכשיר הווידאו הדרך הכמעט יחידה לצפות בסרטים שלא בבית הקולנוע. חסרונותיו היו רבים: חוסר בגישה ישירה למידע (כלומר, כדי להגיע לנקודה מסוימת בסרט יש "להעביר" את הסרט במשך זמן רב), איכות תמונה וקול נמוכים ואמינות נמוכה (קלטות הווידאו לא שרדו זמן רב והיו רגישות לחום; הראש-הקורא במכשיר הווידאו התלכלך לעיתים קרובות, דבר שפגם באיכות התמונה). בנוסף לווידאו, היו קיימים בתחילת שנות ה-90 מכשירי לייזרדיסק; הללו היו יקרים, ולכן תפוצתם והיצע הסרטים היו נמוכים. בנוסף, דיסק הלייזרדיסק היה גדול ומסורבל לשימוש.
המצאת ה-DVD פתרה את רוב הבעיות. תקליטורי ה-DVD היו עמידים והנגנים אמינים. אחת מהסיבות לכך היא שמספר החלקים הנעים בהם היה פחות בהרבה מזה שבמכשירי הווידאו. הייתה אפשרות לגישה ישירה לכל נקודה שהיא בסרט, ובדרך-כלל הסרטים היו מחולקים בצורה נוחה לפרקים, לפי סצנות הסרט. איכות התמונה והקול הייתה ללא פגם ולא כהתה עם השנים.
בנוסף, סרטי DVD אפשרו שלל אפשרויות מיוחדות המעשירות את חוויית הצפייה: כתוביות תרגום לשפות שונות, דיבוב בשפות שונות, זוויות צפייה שונות, ותוספת קטעים קצרים הקשורים לסרט, למשל: קטעים שנכללו בסרט עם צילומו אך שהוחלט לא להפיצם (Deleted scenes), קטעי "פספוסים", ראיונות עם יוצרי ושחקני הסרט, סיום אלטרנטיבי לסרט, סרטון "מייקינג אוף", סרטוני "בקרוב" (Trailers) ועוד.
ספריות הווידאו, בהן היה ניתן לשכור סרטים לצפייה ביתית, המירו ברובן את מלאי הסרטים שלהן מווידאו ל-DVD. ספריות רבות הציעו סרטי DVD בלבד. עקב הפופולריות, מחירם של נגני ה-DVD צנח במהירות עד שהפך לזול יותר ממחיר הווידאו. חסרונו הבולט של ה-DVD על-פני הווידאו - היעדר אפשרות ההקלטה - נפתר בתחילת המאה ה-21, עם המצאת צורב תקליטורי ה-DVD.
חיסרון נוסף של ה-DVD על-פני הווידאו הוא שהתקליטורים עלולים להישרט בקלות על ידי נפילה או הוצאה לא נכונה; שריטה על תקליטור עלולה במקרה הטוב לגרום ל"קפיצה" קלה בזמן הצפייה בסרט או למצב מסוים שבו צריכים לדלג מעל הקטע הנצפה; במקרה הרע לא ניתן לצפות בסרט כלל. לעומת קלטות הווידאו, שאף שאיכותן פוחתת בהדרגה עם הזמן ועם החשיפה לחום ולתנאים מזיקים אחרים, כמעט אף פעם הן לא מגיעות למצב בו לא ניתן לצפות בהן כלל, אלא רק למצב שבו קטע מסוים נמחק.
הדור הבא

כמות המידע שניתן לשמור ב-DVD מספיקה לסרט באורך מלא בהפרדה של עד 720X576 פיקסלים - טוב יותר מהפרדה של שידור טלוויזיה רגיל. עם העלייה בשידורי טלוויזיה בהפרדה גבוהה (HDTV) תוכניות וסרטים רבים מצולמים ומשודרים בהפרדה שהיא טובה יותר מהקיים ב-DVD. ככל שציוד תצוגה ביתי (טלוויזיות ומקרנים) מסוגל להציג הפרדה גבוהה יותר ויותר, מתגבר הצורך בתקן שיאפשר שמירת מידע שתומך בהפרדה גבוהה.
הרזולוציה הגבוהה ביותר המוגדרת ב-HDTV היא 1920X1080 פיקסלים. עבור רזולוציה זו כמות הנתונים היא יותר מפי חמישה מאשר ב-DVD, ולכן לא ניתן לשמור סרט באורך מלא בהפרדה גבוהה מלאה, על DVD יחיד. לפיכך החלו יצרני ציוד הווידאו הביתי לקדם תקנים חדשים למדיה שתוכל להכיל סרטי קולנוע שלמים בהפרדה גבוהה מלאה. ישנם שני תקנים שמסוגלים לאפשר את התמיכה הנדרשת: HD-DVD ו-Blu-ray. בשניהם משתמשים בדיסקים שמידותיהם הפיזיות זהות ל-DVD, אך הנתונים נשמרים עליהם בצפיפות רבה יותר - קרן הלייזר הקוראת אותם היא באורך גל של 405 ננומטר (ב-DVD משתמשים בלייזר באורך גל 650 ננומטר). התקנים אינם תואמים - HD-DVD מאפשר קיבולת של 15 ג'יגה בייט בכל שכבה (עד 30 ג'יגה בייט בכל צד של הדיסק) בעוד ש-Blu Ray מאפשר קיבולת של 25 ג'יגה בייט בכל שכבה (עד 50 ג'יגה בייט בכל צד). בפברואר 2008 הודיעה טושיבה, מפתחת תקן ה-HD-DVD על פרישה מהתחרות, דבר שמשאיר את ה-Blu-Ray כמדיית ה-HD הניידת היחידה.
עם המעבר לרזולוציית 4k, החל שימוש בתקן 4K UHD Blue-Ray המסוגל לאחסן עד 100 ג'יגה בייט.
סוגי מדיות DVD לצריבה

DVD-R — מדיה לצריבה הזהה במידותיה הפיזיות למדיית CD-R לצריבה. ההבדל הוא נפח הנתונים - מדיית DVD -/+R לצריבה חד פעמית אשר יכולה להכיל עד 4.7GB של מידע. ישנם שני תת-סוגים: DVD-R ו-DVD+R. אף על פי שלשני סוגי מדיות אלה קיבולת זהה, כוננים קוראים בדרך כלל את שני הסוגים, אך צורבים יכולים בדרך כלל לצרוב רק את אחד משני הסוגים.
(DVD-RW(ReWrite — מדיה לצריבה, בעלת נפח נתונים זהה למדיית DVD-R, אך מדיה זו מאפשרת כתיבה רב-פעמית על גביה, באופן תאורטי עד 1000 פעמים. ניתן לכתוב מידע ולמחוק אותו שוב ושוב - מתאים בעיקר לגיבוי נתונים או לגיבוי של מידע אשר משתנה באופן יומיומי. גם פה קיימים שני תקנים מתחרים - DVD-RW ו-DVD+RW.
DVD-R DL — מדיית DVD לצריבה חד-פעמית בעלת שתי שכבות צריבה. שתי השכבות ביחד נותנות נפח נתונים של 8.5GB על גבי צד אחד. לא כל הצורבים מסוגלים לכתוב על גבי מדיה מסוג זה. תחילה היא הייתה רק בפורמט "+" אך לאחר מכן נוצרה תחרות בשוק כאשר התחילו לשווק גם גרסה שלה בפורמט "-".
DVD-R Double Sided — זהה למדיית DVD-R, אך כאן מדובר על מדיה דו-צדדית (בשונה ממדיה דו שכבתית). זהו דיסק דו צדדי, אשר צריך לצרוב עליו כל צד בנפרד, וכדי לקרוא את כל הנתונים יש להפוך פיזית את הדיסק בכונן. הדיסק מאפשר אחסון מידע של כ-4.7GB בכל צד, ובסך הכול כ-9.4 על גבי מדיה בודדת. מדיות מסוג זה לא הפכו לנפוצות, ותפוצתן הצטמצמה כבר משנת 2006, בעיקר בעקבות כניסת המדיה הדו שכבתית.
DVD-RAM — מדיה לצריבה אשר לא הפכה לנפוצה ושימשה בעיקר לגיבוי, היא לא הייתה קריאה על ידי מכשירי DVD רגילים. לרוב נמכרה במחסנית ייעודית ששיפרה את עמידות המדיה ואפשרה לכתוב עליה (בתאוריה) עד כ-100,000 פעמים, אף על פי שישנם כוננים מסוימים אשר דורשים להוציאה מהמחסנית טרם השימוש בה. יתרונותיה: יכולת יצירת מערכות קבצים רגילות עלייה וכתיבה אליהן כמו מדיה מגנטית רגילה.
הגנת זכויות יוצרים

ארגון אולפני הסרטים האמריקני (MPAA) יצר בשיתוף עם הגופים החברים ב-DVD Forum מערכת בשם CSS (ראשי תיבות של Content Scrambling System - מערכת ערבול תוכן) שמטרתה העיקרית היא הגנה על זכויות היוצרים של האולפנים, של השחקנים ושל יוצרי הסרטים. מערכת זו כופה על הצופה ב-DVD לצפות במסכי אזהרה של ה-FBI או בפרסומות, מאפשרת צפייה בסרט רק בכונן שמתאים לקוד האזור (Zone) שנמצא בסרט, ומצפינה את הסרט השמור על ה-DVD כך שרק חברות בעלות רישיון לייצור מכשירי DVD או תוכנות המנגנות DVD יהיו רשאיות לנגן את התוכן הזה.
טכנולוגיה זו פוצחה ב-1999 ונכתבה תוכנה (שהתפרסמה בכינוי DeCSS) שמאפשרת להתגבר על ההגנה. פריצת ההגנה הביאה תוך זמן קצר להגשת תביעה בארצות הברית נגד אדם ששיווק את התוכנה. תביעה זו גרמה לדיונים ציבוריים סוערים בתעשייה ובחברה בכלל, שבהם עמדו על סדר היום הציבורי חופש הביטוי מול ההגנה על זכויות יוצרים. ב-1999 הוציא בית משפט צו מניעה כנגד הפצת DeCSS, אך ב-2004 הפך בית המשפט לערעורים בקליפורניה את ההחלטה וקבע שאיסור ההפצה פוגע בחופש הביטוי שלא לצורך. את התוכנה ניתן כיום להוריד בחינם מאתרי אינטרנט מרובים.
בשנת 2005, יצרה חברת סוני שיטת הגנה נוספת ל-DVD הנקראת ARccOS, שמתבססת על הגנה מבנית של הדיסק על ידי אזורים בדיסק שאינם ניתנים לקריאה, אך נגן ה-DVD מתבקש לדלג עליהם, כך שההגנה לא תשפיע על הצפייה בסרט. השימוש בשיטה זו עורר מחאה שכן דיסקים שהוגנו בעזרתה לא סומנו בצורה ברורה וחלק מהקונים לא הצליחו לצפות בסרטים בכוננים מסוימים, במיוחד כאלה המשולבים במחשב. גם שיטה זו פוצחה וקיימות תוכנות שמאפשרות עקיפה שלה.
אזורי צפייה

כאשר נוצר הסטנדרט הבינלאומי של DVD רצו החברות להגביל את הייצוא והייבוא של סרטי DVD כדי לשלוט בהפצת הסרטים ברחבי העולם ולמנוע מצב שבו ניתן יהיה לצפות בארצות מסוימות בסרט ב-DVD לפני שהסתיימה הקרנתו בקולנוע באותו אזור.
הפתרון היה הוספת פרמטר מסוים בשם Zone או Region שנכלל ב-DVD ומזהה את האזור הגאוגרפי שאליו הוא מיועד. נגן ה-DVD אמור לבדוק שערך זה מתאים לאזור שבו הוא נמכר. החלוקה היא לשמונה אזורים:
ארצות הברית וקנדה
אירופה, המזרח התיכון (כולל ישראל), מצרים, דרום אפריקה, יפן וגרינלנד
טאיוואן, קוריאה הדרומית, הפיליפינים, אינדונזיה והונג קונג
מקסיקו, דרום אמריקה, מרכז אמריקה, אוסטרליה, ניו זילנד, האיים באוקיינוס השקט והאיים הקריביים
ברית המועצות לשעבר, מזרח אירופה, הודו, שאר חלקי אפריקה שלא הוזכרו קודם, קוריאה הצפונית ומונגוליה
סין
שמור לשימוש עתידי
מטוסים, ספינות וכדומה
מדינות מסוימות הוציאו אל מחוץ לחוק את השימוש בדיסקים שאינם מותאמים לאזור הצפייה המתאים או במכשירים המסוגלים לנגן DVD מכל אזור. אחרות, להבדיל, אסרו על קידוד אזורי צפייה לחלוטין.
מדינת ישראל מאפשרת ליצרני הדיסקים לקודד אזור צפייה אך אינה אוסרת מכירה או השכרה של דיסקים חסרי קידוד או מאזורים אחרים, או של נגני DVD המתעלמים מהקידוד האזורי (region free).
בנוסף, נוצרה דרישה על ידי ה-MPAA לתמיכה של מחשבים, כונני DVD, תוכנות ניגון סרטים, מערכות הפעלה וכרטיסי פענוח בשיטת הקידוד הזו דבר שגרם לשני תקנים:
RPC1 תקן קושחה המאפשר עבודה של כונן DVD ללא קשר לאזור הצפייה בו כך שההגבלה תלויה בתוכנה, במערכת ההפעלה, ובכרטיס הפענוח בלבד. נאסר על ייצור תקן זה בשנת 2000 למעט אישורים מיוחדים.
RPC2 תקן קושחה הדורש הגבלה של אזורי צפייה בכך שמגביל את המשתמש ל-5 שינויים של אזור הצפייה ואת המשווק לעוד 4.
אחת מהתוכנות הראשונות שאפשרו שינוי של אזורי הצפייה בתוכנות שתמכו בהגבלתן הייתה DVDGenie שנוצרה על ידי חברה ישראלית,. תוכנות נוספותך מאפשרות חיקוי של RPC-2 בכוננים שאינם כאלה, או מפענחות את הסרט בזמן הצפייה ומפחיתות את הצורך בעיסוק בנושא זה, כך שרוב המכשירים יכולים לקרוא דיסק מכל אזור. בנוסף, מכשירי DVD מתקדמים לא מגבילים אזורי צפייה, או שניתן באמצעות תפריט במכשיר לבטל הגבלה זו במידה וקיימת.
ראו גם

KSVCD
שני סוגים של תקליטורי DVD
מפת אזורי הצפייה של DVD
369

שנת 369 היא השנה ה-69 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 369 ניתן לה בדיעבד.
כל התאריכים שלהלן הם לפי הלוח היוליאני.
אירועים

369 - הוקם  אתר דתי לעלייה לרגל בשם Santuario di Oropa במורדות הרי האלפים ליד היא ביאלה שבפיימונטה באיטליה.  מאמינים כי הוא הוקם 69 על ידי "האוזביוס" ( Eusebius).
ראו גם

ילידי 369‎
נפטרים ב-369‎
BB King and Friends: 80

BB King and Friends: 80 הוא אלבום אולפן מאת בי בי קינג, שיצא בשנת 2005 לכבוד יום הולדתו השמונים. הוא יצא תחת הוצאת "Geffen" האמריקאית ומכיל גרסאות כיסוי ושירים מקוריים של קינג. זהו אלבום בלוז ורית'ם אנד בלוז, שהם סגנונות המזוהים עם שיריו של קינג.
היסטוריה

האלבום הוקלט מ-22 בפברואר עד 2 ביוני, ואורכו הוא 54 דקות ו-29 שניות. הסיבה שלקח כל כך הרבה זמן להקליט את האלבום הייתה שהאלבום הוא משותף עם זמרים ואמנים רבים. כל שיר בוצע עם זמר או נגן נוסף ששיתף פעולה עם בי בי קינג במשך השנים. באלבום גרסאות לשירים רבים שלו ושל אמנים אחרים, כשהמוכרים ביניהם הם "Early in the Morning" שבוצע יחד עם הזמר וואן מוריסון, "The Thrill Is Gone" שנכתב בידי קינג ובוצע יחד עם אריק קלפטון (במשך הרבה מאוד שנים היו קינג וקלפטון מנגנים את שיר זה ביחד, ושיתוף הפעולה ביניהם הגיע לשיאו באלבום "Riding with the King") והשיר "Rock The House" שנוגן עם אלטון ג'ון (שמזוהה יותר עם מוזיקת הרוק מאשר עם הבלוז). האלבום הוקלט לכבוד יום הולדתו השמונים של קינג, ובו הוא מנגן על גיטרה ושר בכל השירים אך ממשיך לשמור על ייחודיות בכך שאינו מנגן ושר באותו הזמן.
דיסקוגרפיה

| 0 | 1 | 2 | 3 |
| --- | --- | --- | --- |
| מספר | שם השיר | שיתוף פעולה | משך |
| 1. | "Early in the Morning" | Van Morrison | 4:50 |
| 2. | "Tired of Your Jive" | Billy Gibbons | 3:53 |
| 3. | "The Thrill is Gone" | Eric Clapton | 5:03 |
| 4. | "Need Your Love So Bad" | Sheryl Crow | 3:58 |
| 5. | "Ain't Nobody Home" | Daryl Hall | 3:52 |
| 6. | "Hummingbird" | John Mayer | 4:42 |
| 7. | "All Over Again" | Mark Knopfler | 4:54 |
| 8. | "Drivin' Wheel" | Glenn Frey | 4:20 |
| 9. | "There Must Be a Better World Somewhere" | Gloria Estefan | 6:50 |
| 10. | "Never Make Your Move Too Soon" | Roger Daltrey | 4:59 |
| 11. | "Funny How Time Slips Away" | Bobby Bland | 4:09 |
| 12. | "Rock This House" | Elton John | 3:07 |